Document ID: 32008D0398

ODLOČBA KOMISIJE
z dne 30. aprila 2008
o potrditvi obračunov plačilnih agencij Litve in Slovaške v zvezi z izdatki za ukrepe za razvoj podeželja, financiranimi iz Jamstvenega oddelka Evropskega kmetijskega usmerjevalnega in jamstvenega sklada (EKUJS) za proračunsko leto 2006
(notificirano pod dokumentarno številko C(2008) 1713)
(Verodostojni sta samo litvansko in slovaško besedilo)
(2008/398/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1258/1999 z dne 17. maja 1999 o financiranju skupne kmetijske politike (1) in zlasti člena 7(3) Uredbe,
po posvetovanju z Odborom sklada,
ob upoštevanju naslednjega:
(1)
Z Odločbo Komisije 2007/325/ES (2) so bili za proračunsko leto 2006 potrjeni obračuni vseh plačilnih agencij, razen za litvansko plačilno agencijo „NMA“ in slovaško plačilno agencijo „APA“.
(2)
Po prejemu novih podatkov in po dodatnih preverjanjih lahko Komisija zdaj sprejme odločitev v zvezi z izdatki za ukrepe za razvoj podeželja o celovitosti, točnosti in verodostojnosti obračunov, ki so jih predložile litvanska plačilna agencija „NMA“ in slovaška plačilna agencija „APA“.
(3)
V skladu z drugim pododstavkom člena 7(3) Uredbe (ES) št. 1258/1999 in členom 7(1) Uredbe Komisije (ES) št. 1663/95 (3) ta odločitev ne posega v naknadne odločitve Komisije, s katerimi se iz financiranja Skupnosti izločijo izdatki, ki niso bili izvedeni skladno s predpisi Skupnosti -
SPREJELA NASLEDNJO ODLOČBO:
Člen 1
Potrdijo se obračuni litvanske plačilne agencije „NMA“ in slovaške plačilne agencije „APA“ v zvezi z izdatki za ukrepe za razvoj podeželja, financiranimi iz Jamstvenega oddelka Evropskega kmetijskega usmerjevalnega in jamstvenega sklada (EKUJS) za proračunsko leto 2006.
Zneski, ki se v skladu s to odločbo izterjajo od posamezne države članice ali plačajo posamezni državi članici na področju ukrepov za razvoj podeželja, ki se uporabljajo v Litvi in na Slovaškem, so opredeljeni v Prilogi I in Prilogi II.
Člen 2
Ta odločba je naslovljena na Republiko Litvo in Slovaško Republiko.
V Bruslju, 30. aprila 2008

Labels: 4
18
15
19